text: আজহার শাহ কায়সার (১৯০৫ — ১৯৮৫) ছিলেন একজন ভারতীয় ইসলামি পন্ডিত, সাংবাদিক এবং লেখক । তিনি ভারতীয় হাদীস পন্ডিত আনোয়ার শাহ কাশ্মীরির বড় ছেলে।
  
  জন্ম ও শিক্ষা 
  আজহার শাহ কায়সার ১৯২০ সালের ডিসেম্বরে দেওবন্দে জন্মগ্রহণ করেন। তাঁর পিতা আনোয়ার শাহ কাশ্মীরি ছিলেন হাদিসের পন্ডিত।
  
  কায়সার দারুল উলুম দেওবন্দে ভর্তি হয়েছিলেন। কিন্তু ১৯২৭ সালে তাঁর পিতা দারুল উলুম দেওবন্দ থেকে পদত্যাগ করে দাভেলে চলে গেল তিনি জামিয়া ইসলামিয়া তালিমুদ্দিন দাভেলে তার পড়াশুনা শুরু করেন। ১৯৩৩ সালে ১২ বছর বয়সে তার বাবা মারা যান। কায়সার আর পড়াশোনা শেষ করতে পারেন নি।
  
  পেশা 
  তাঁর বাবা মারা যাওয়ায় উর্দু লেখক ও সাংবাদিক জাফর আলী খান সহ সারাদেশের মানুষ সমবেদনা জানায়। দেওবন্দের জামে মসজিদে একটি শোক অনুষ্ঠানের আয়োজন করা হয়েছিল এবং স্বাগত বক্তব্যটি ১২ বছর বয়সি কায়সার প্রস্তুত করেছিলেন। কায়সার জাফর আলী খানের কাছে এই সম্ভাষণের একটি অনুলিপি উপস্থাপন করেন এবং এটি জামাতেও উচ্চস্বরে পাঠ করা হয়েছিল। জাফর আলী খান এই সম্ভাষণটি এত পছন্দ করে যে তিনি এটি তাঁর সম্পাদিত জমিদারের প্রথম পৃষ্ঠায় প্রকাশ করেন। এভাবেই কায়সারের সাহিত্য জীবন শুরু হয়।
  
  বিজনোর মাসিক পত্রিকা গুনছা এবং জামিয়া মিলিয়া ইসলামিয়া বিশ্ববিদ্যালয়ের মাসিক পত্রিকা “পায়াম-ই-তালিমে ” কায়সারের প্রথম  প্রবন্ধ প্রকাশিত হয়। ১৯৩৬ সালে প্রকাশিত সাপ্তাহিক সাদাকাত সাহারানপুর পত্রিকায় কায়সার স্থায়ী লেখক এবং সম্পাদকীয় বোর্ডের সদস্য হন।
  
  কায়সার সুলতানুল হক কাসেমি বিজনোরির সাথে ইস্তেকলাল নামে একটি সাপ্তাহিক পত্রিকা সম্পাদনা করেন। এটির প্রথম প্রকাশ করা কঠিন ছিল যদিও এর বিখ্যাত ঈদ নম্বর সংস্করণটি ১৯৩৭ সালের ডিসেম্বরে প্রকাশিত হয়েছিল। ১৯৩৯ সালে কায়সার ১৯ বছর বয়সে তাঁর ১৬ টি নিবন্ধের সংকলন সাদাকাত পত্রিকায় প্রকাশ করেন।
  
  ১৯৪০ সালের নভেম্বরে কায়সার দেওবন্দ থেকে দ্বি-মাসিক আল আনোয়ার  প্রকাশ করেন। জার্নালটি আনোয়ার শাহ কাশ্মীরীর জীবন ও কর্মের উপর ফোকাস করে লেখা। ১৯৪০ এর আগে, ১৯৩৯ সালে কায়সার জমিদারে  কাজ করেছিলেন। সাদাকাত সাহারানপুর এবং আল আনোয়ার, দেওবন্দ  ছাড়াও কায়সার হাদী, দেওবন্দের  সম্পাদকীয় দায়িত্ব গ্রহণ করে। হাদির প্রথম সংস্করণ ১৯৪৬ সালের মে মাসে প্রকাশিত হয়। সৈয়দ আজাহার শাহ কায়সার, মুহাম্মদ সালিম কাসমি এবং সৈয়দ মেহবুব রিজভীর নাম ১৯৫০ সালের এপ্রিলের সংস্করণ পর্যন্ত পাওয়া যায়।
  
  কায়সার ১৯৩৬ থেকে ১৯৪২ সাল পর্যন্ত ৮৭ টি নিবন্ধ লিখেছিলেন। টুটা হুয়া আইনা (ভাংগা আয়না), ইনকেলাব, শরাবী শায়ার এবং আজাদির মতো ছোট গল্প উল্লেখযোগ্য। কায়সার ১৯৫১ থেকে ১৯৮২ সাল পর্যন্ত দারুল উলুম দেওবন্দের মাসিক জার্নাল দারুল উলুম সম্পাদনা করেন। তিনি দ্বি-মাসিক ইজতেমাহ, সাহারানপুর, মাসিক খালিদ, দেওবন্দ (ইজাজ আলী আমরুহীর তত্ত্বাবধানে), মাসিক তাইয়েব , দেওবন্দ (১৯৮৩-১৯৮৫), দ্বি-মাসিক ইসহাত-ই-হক, দেওবন্দ (১৯৭৫-১৯৮৫) সম্পাদনা করেছেন।
  
  সাহিত্যকর্ম 
  কায়সারের বইগুলির মধ্যে রয়েছে:
  
   যাদগার-এ-জামানা হ্যায় ইয়ে লগ  
   সীরাত আবু বকর সিদ্দিক রহ 
   জারা উমর-ই-রাফতা কো আওয়াজ দিনা 
   সেফেনা-এ-ওাতান কে না খুদা 
   আযান-ই-বিলাল
  
  মৃত্যু এবং উত্তরাধিকার 
  কায়সার ১৯৮৫ সালের ২ নভেম্বর (১৩ রবিউল-আউয়াল ১৪০৬ হিজরী) দেওবন্দে মারা যান। তাঁকে দেওবন্দের মাজার-ই-আনোয়ারিতে তাঁর বাবা আনোয়ার শাহ কাশ্মীরীর সমাধির পাশে সমাধিস্থ করা হয়।
  
  তার ছেলে নাসিম আক্তার শাহ কায়সার উর্দু রচয়িতা এবং দারুল উলুম ওয়াকফ দেওবন্দের অধ্যাপক। তিনি দো গোহর আবদার বইয়ে তাঁর বাবা ও তাঁর চাচা আনজার শাহ কাশ্মীরীর একটি সংক্ষিপ্ত জীবনী লিখেছেন। তিনি তাঁর পিতা সম্পর্কে সৈয়দ মুহাম্মদ আজহার শাহ কায়সার এক আদিব, এক সাহাফি ("সৈয়দ মুহাম্মদ আজহার শাহ কায়সার: একজন লেখক ও সাংবাদিক")তেও লিখেছেন।
  
  আরো দেখুন
   আনোয়ার শাহ কাশ্মীরি (পিতা)
   আনজার শাহ কাশ্মীরি (ভাই)
   দেওবন্দি ব্যক্তিত্বের তালিকা
  
  তথ্যসূত্র 
  
  বিষয়শ্রেণী:ভারতের ইসলাম ধর্মীয় নেতা
  বিষয়শ্রেণী:দেওবন্দি ব্যক্তি
  বিষয়শ্রেণী:২০শ শতাব্দীর মুসলিম পণ্ডিত
  বিষয়শ্রেণী:সুন্নি ইসলামি আন্দোলন
  বিষয়শ্রেণী:ভারতীয় ধর্ম প্রচারক
  বিষয়শ্রেণী:১৯৮৫-এ মৃত্যু
  বিষয়শ্রেণী:১৯২০-এ জন্ম
  বিষয়শ্রেণী:ভারতের ইসলামী চিন্তাবিদ
  বিষয়শ্রেণী:ভারতের ব্যক্তিত্ব
  বিষয়শ্রেণী:জামিয়া ইসলামিয়া তালিমুদ্দিন দাভেলের প্রাক্তন শিক্ষার্থী
  বিষয়শ্রেণী:সুন্নি ইসলামের পণ্ডিত
  বিষয়শ্রেণী:হানাফি ফিকহ পণ্ডিত
  বিষয়শ্রেণী:২০শ শতাব্দীর ইসলামের মুসলিম পণ্ডিত
  বিষয়শ্রেণী:উর্দু ভাষার লেখক
  বিষয়শ্রেণী:মুসলিম পণ্ডিত
  বিষয়শ্রেণী:ইসলাম শিক্ষার পণ্ডিত
  বিষয়শ্রেণী:ভারতীয় সুন্নি মুসলিম পণ্ডিত
title: আজহার শাহ কায়সার